**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.09.2025, ora 08.00 – 15.09.2025, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 15.09.2025, ora 07.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 14.09.2025, la ora 11:30, Atenţionarea Hidrologică nr. 80 – COD GALBEN,** valabilă în intervalul 14.09.2025, ora 16:00-15.09.2025, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: Vişeu, Iza, Tur, Someş, Crișul Repede, Crișul Negru, Crișul Alb, Arieș, cu posibile **depăşiri ale COTELOR DE ATENŢIE.**

Această Atenţionare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*Maramureş si Satu-Mare* ***(2 prefecturi) – COD GALBEN.***

**Debitele au fost în creştere** datorită precipitațiilor căzute în interval şi propagării pe râurile din bazinele hidrografice: Vişeu, Iza, Tur, Someş, Crişuri, Bega, Timiş, Bârzava, Moravița, Caraş, Nera, Cerna, bazinele superioare şi mijlocii ale Sucevei, Moldovei, Bistriței, bazinul mijlociu şi inferior al Mureşului şi doar prin propagare pe cursul Prutului şi pe cursul inferior al Siretului.

Pe celelalte râuri, debitele au fost relativ staționare, exceptând bazinele hidrografice: Trotuş, Putna, Rm. Sărat, Buzău, bazinele superioare şi mijlocii ale Argeşului, Ialomiței, cursul superior şi mijlociu al Siretului şi cursurile inferioare ale Sucevei, Moldovei şi Bistriței, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80% și mai mici (sub 30%) pe râurile din bazinele hidrografice: Iza, Tur, Moravița, Caraș, Nera, Cerna, Vedea, Rm. Sărat, Tazlău, Bârlad, bazinul superior al Timișului, în bazinul inferior al Bistriței, pe afluenții Prutului, pe unii afluenți din bazinele Crișului Negru, Crișului Alb, din bazinele mijlocii și inferioare ale Jiului, Oltului și pe râurile din Dobrogea.

**Este în vigoare ATENȚIONAREA HIDROLOGICĂ nr. 80 din 14.09.2025.**

**Nivelurile** pe râuri la stațiile hidrometrice **se situează sub COTELE DE ATENȚIE.**

**Debitele vor fi în creştere** ca urmare a precipitațiilor în curs, celor prognozate şi propagării, pe râurile din bazinele hidrografice: Suceava, Moldova, Bistrița, Prut, Bârlad şi pe cursul Siretului şi doar prin propagare pe cursurile mijlocii şi inferioare ale Someşului, Mureşului şi pe cursurile inferioare ale râurilor: Vişeu, Iza, Tur, Lăpuş, Someşul Mic, Crasna, Barcău, Crişuri, Arieş, Bega, Timiş, Bârzava, Moravița, Caraş, Nera şi Cerna.

Pe celelalte râuri, debitele vor fi în scădere, exceptând râurile din bazinele hidrografice: Jiu, Olt, Vedea, Argeş, Ialomița şi pe râurile din Dobrogea, unde vor fi relativ staționare.

Sunt posibile scurgeri importante pe versanți, torenți, pâraie, creșteri de niveluri și debite, cu posibile depăşiri ale **COTELOR DE ATENȚIE,** pe unele râuri din zonele de deal și de munte, mai ales pe cele din Maramureș şi Satu Mare, ca urmare a precipitațiilor prognozate şi propagării.

**Se menține în vigoare ATENȚIONAREA HIDROLOGICĂ nr. 80 din 14.09.2025, până la ora 12:00.**

**DUNĂRE**

**Debitul la intrarea în ţară** (secţiunea Baziaş) în intervalul 14-15.09.2025 **a fost stationar, având valoarea de 2300 m3/s**, sub media multianuală a lunii **septembrie (3800 m3/s).**

În aval de Porţile de Fier debitele au fost în creștere pe sectoarele Gruia – Calafat și Brăila – Tulcea, în scădere la Bechet și pe sectorul Zimnicea – Vadu Oii și staționare pe sectorul Corabia – Tr. Măgurele.

**Debitul la intrarea în ţară** (secţiunea Baziaş) **va fi in usoara crestere (2350 m3/s).**

În aval de Porțile de Fier debitele vor fi în creștere pe sectorul Gruia – Zimnicea și la Tulcea, în scădere pe sectorul Giurgiu - Brăila și staționare pe sectorul Galați - Isaccea.

**2.** **Situaţia meteorologică în intervalul 14.09.2025, ora 09.00 – 15.09.2025, ora 06.00**

**Administraţia Naţională de Meteorologie** (A.N.M.) a emis în data de 14.09.2025, la ora 10:00, **Atenționarea Meteorologică nr. 137**, conform căreia:

**-** COD GALBEN, ATENTIONARE METEO valabil pentru interv. pentru intervalul 14.09.2025, ora 10:00-ora 20:00, vizand intensificari ale vantului, cu viteze de 50...70 km/h, iar la altitudini mari, în general de peste 1700 m, rafalele vor fi de 90...100 km/h, pt. jud.: AB, AR, BT, CS, HD, GJ, NT, SB, SV, VL si TM (11 jud.).

**-** INFORMARE METEO valabila pentru intervalul 14.09.2025, ora 13:00- 15.09.2025, ora 10:00, vizand averse moderate cantitativ, cantitățile de apă acumulate vor fi local de 15...20 l/mp și izolat de 30...40 l/mp, la început în Banat, Crișana și Maramureș, apoi și în Transilvania și cea mai mare parte a zonei montane pt. jud.: AB, AG, AR, BC, BH, BN, BV, BZ, BT, CJ, CS, CV, DB, HD, HR, GJ, MH, MM, MS, NT, PH, SB, SJ, SM, SV, VL, VN si TM (28 jud.).

Această **Atenționare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

* *ALBA, ARAD, BOTOŞANI, CARAŞ-SEVERIN, GORJ, HUNEDOARA, NEAMŢ, SIBIU, SUCEAVA, VÂLCEA şi TIMIŞ (11 prefecturi) - COD GALBEN;*
* *ALBA, ARAD, ARGES, BACAU, BIHOR, BISTRITA-NASAUD, BRASOV, BUZAU, BOTOSANI, CARAŞ-SEVERIN, CLUJ, COVASNA, DAMBOVITA, HUNEDOARA, HARGHITA, GORJ, MEHEDINTI, MARAMURES, MURES, NEAMT, PRAHOVA, SIBIU, SALAJ, SATU-MARE, SUCEAVA, VÂLCEA, VRANCEA si TIMIŞ (28 prefecturi) - INFORMARE.*

**ÎN ȚARĂ, valorile termice diurne au scăzut** în vestul, estul și local în sudul țării și s-au apropiat de cele specifice datei. În rest, temperaturile au fost comparabile cu cele din ziua precedentă și au caracterizat o vreme ușor mai caldă decât în mod obișnuit. Cerul a fost variabil în regiunile sud-estice, iar în rest a avut înnorări temporare. Au fost averse în Banat, Crișana, Maramureș, Transilvania și în cea mai mare parte a Olteniei și izolat în Moldova și Muntenia. Pe alocuri au fost descărcări electrice, iar cantitățile de apă au depășit local 15 l/mp, mai ales în vestul și nord-vestul țării. Vântul a suflat slab și moderat, cu intensificări în zona montană înaltă, iar pe parcursul zilei și în vest și nordest, cu rafale în general de 60...70 km/h, dar pe arii restrânse și cu viteze mai mici și în restul teritoriului.

Temperaturile maxime s-au încadrat între 20 de grade la Întorsura Buzăului și Voineasa și 29 de grade la Bechet, Turnu Măgurele, Zimnicea și Giurgiu, iar la ora 6 se înregistrau valori termice cuprinse între 10 grade la Târgu Secuiesc, Ianca și Fetești și 18 grade la Constanța și Constanța-dig. Pe alocuri a fost ceață, dimineața în centrul țării, iar noaptea și în regiunile vestice.

**Observaţie:** *în intervalul de diagnoză au fost emise* *7 atenționări cod galben pentru fenomene meteorologice periculoase imediate, după cum urmează: 4 de către SRPV Timișoara, 2 de SRPV Bacău și 1 de către SRPV Sibiu.*

**La Bucureşti valorile termice diurne s-au menținut ușor peste cele specifice datei**. Cerul a fost variabil, iar vântul a suflat slab și moderat. Temperatura maximă a fost de 27 de grade la Afumați și Băneasa și 28 de grade la Filaret, iar la ora 6 se înregistrau 13 grade la Băneasa, 14 grade la Afumați și 15 grade la Filaret.

**3. Prognoza meteorologică în intervalul 15.09.2025, ora 09.00 - 16.09.2025, ora 9.00**

**ÎN ȚARĂ, vremea va fi ușor mai caldă** decât în mod obișnuit pentru această perioadă în regiunile sudice și apropiată de normal în rest. Ziua, cerul va fi variabil, cu înnorări mai ales în nord-est și parțial în centru unde vor fi averse și descărcări electrice. Pe parcursul nopții cerul se va degaja treptat. Vântul va sufla slab și moderat, cu unele intensificări în sudul Banatului, vestul Olteniei și pe litoral. Temperaturile maxime se vor situa între 20 și 30 de grade, iar cele minime între 4 grade în depresiuni și 17 grade pe litoral. Noaptea pe alocuri se va forma ceață.

**La Bucureşti,** **valorile termice vor fi ușor mai mari** față de normele specifice perioadei. Cerul va fi variabil, mai mult senin noaptea, iar vântul va sufla slab și moderat. Temperatura maximă va fi de 28...29 de grade, iar cea minimă de 12...14 grade.

***II. CALITATEA APELOR***

**1.1. Pe fluviul Dunărea**

Nu au fost evenimente deosebite.

**1.2. Pe râurile interioare**

**ABA Mureș** revine cu informații suplimentare referitoare la calitatea apei de pe probele de apă prelevate aval de salina Praid (jud. Harghita), respectiv monitorizarea calitativă a cursurilor de apă: Corund, Târnava Mică, Târnava Mare și Mureș, astfel:

Determinarea conductivitatii in situ, orara 24/24, se monitorizeaza prin senzori calitativi in 5 sectiuni (1 pe r. Corund, 1 pe r. Tarnava Mica, 1 pe r. Tarnava Mare, 2 pe r. Mures).

- Incepand cu data de 01.08.2025, au fost reduse transmisiile de conductivitate si de debit inaintate de catre Dispeceratul ABA Mures pe grupurile din aplicatia WhatsApp, la 2 transmisii / zi (orele 8 si 20).

- Conform adresei ABA Mures nr. 18402/01.09.2025, incepand cu data de 01.09.2025, monitorizarea calitativa in cele 17 sectiuni (2 pe r. Corund, 7 pe r. Tarnava Mica, 1 pe r. Tarnava Mare si 7 pe r. Mures), continua cu o frecventa de 2 ori / saptamana (luni, joi).

**1.3. Pe Marea Neagră**

Nu au fost evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de: 11.09.2025, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf) ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul **sub 10 microni) nu a fost depășită la staţiile de monitoring a calităţii aerului din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**